Emyr Daniel

Darlledwr o Gymru oedd Emyr Daniel (30 Awst 1948 – 10 Chwefror 2012). Bu'n newyddiadurwr gyda HTV Cymru a BBC Cymru cyn dod yn uwch swyddog gyda HTV.

Bywyd cynnar ac addysg
Ganwyd yn Hwlffordd, Sir Benfro yn fab i'r Parch Moelwyn Daniel a Hetty. Fe'i magwyd ym Maenclochog,. Mynychodd Ysgol Ramadeg Caerfyrddin ac aeth ymlaen i astudio yng Ngoleg yr Iesu, Rhydychen.

Gyrfa
Yn 1970 cafodd ei swydd barhaol cyntaf gyda HTV yn gweithio ar raglen Report Wales, chwaer raglen Y Dydd. Bu am gyfnod yn gweithio i'r BBC gan weithio ar raglen Heddiw a'r rhaglen radio foreol Bore Da. Roedd hefyd  yn ysgrifennu colofn wleidyddol i'r Faner. Yn yr 1980au dychwelodd at HTV Cymru fel pennaeth Newyddion a Materion Cyfoes ac yn ddiweddarach daeth yn Reolwr Gyfarwyddwyr y darlledwr. Yn yr 1980au cynnar bu'n cyflwyno rhai o benodau y rhaglen Y Byd ar Bedwar. Gadawodd HTV yn y 90'au cynnar i ddilyn gyrfa fel cynhyrchydd yn y sector annibynnol. Cynhyrchodd nifer o raglenni dogfen ar gyfer cwmni Opus 30.

 Bywyd personol 
Roedd yn briod â Catrin ac yn dad i Mathew, Hannah a Beca. Bu farw yn ei gartref yng Nghaerdydd yn 63 mlwydd oed, o drawiad ar y galon. Cynhaliwyd gwasanaeth angladd yn Eglwys Minny Street, Caerdydd ar 24 Chwefror 2012 am 1.30pm ac yna yng Nghapel y Wenallt, Amlosgfa'r Ddraenen Wen am 3.30pm.

Cyfeiriadau

 Huw Davies, "Emyr Daniel (1948–2012)", Barn 590 (Mawrth 2012)

Categori:Genedigaethau 1948
Categori:Marwolaethau 2012
Categori:Darlledwyr o Gymru
Categori:Pobl o Sir Benfro